L 322/28
DA
Den Europæiske Unions Tidende
16.12.2022
Den Europæiske Værdipapir- og Markedstilsynsmyndighed (ESMA), Den Europæiske Banktilsynsmyndighed (EBA) og Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) spiller en rolle ved udarbejdelsen af reguleringsmæssige tekniske standarder i henhold til forordning (EU) 2019/2088, og der skal være sammenhæng mellem disse reguleringsmæssige tekniske standarder og standarder for bæredygtighedsrap­ portering.
I henhold til Europa-Parlamentets og Rådets forordning (EU) nr.
1095/2010 (24) spiller ESMA også en rolle med hensyn til at fremme tilsynsmæssig konvergens i håndhævelsen af virksomhedsrapportering fra udstedere, hvis værdipapirer er optaget til handel på et reguleret marked i Unionen, og som vil skulle rapportere i overensstemmelse med disse standarder for bæredygtighedsrapportering.
ESMA, EBA og EIOPA bør derfor forpligtes til at afgive udtalelse om EFRAG's tekniske rådgivning.
Sådanne udtalelser bør afgives senest to måneder efter modtagelsen af Kommissionens anmodning.
Kommissionen bør desuden høre Det Europæiske Miljøagentur, Den Europæiske Unions Agentur for Grundlæggende Rettigheder, ECB, Udvalget af Europæiske Revisionstilsynsmyndigheder (CEAOB) og platformen for bæredygtig finansiering for at sikre, at standarderne for bæredygtighedsrapportering er sammenhængende med relevant EU-politik og -ret.
Hvor en af disse enheder beslutter at afgive en udtalelse, bør det gøre dette senest to måneder efter den dato, hvor den blev hørt af Kommissionen.
(40)
Med henblik på at sikre demokratisk tilsyn, kontrol og gennemsigtighed bør Kommissionen mindst en gang om året høre Europa-Parlamentet og i fællesskab høre medlemsstatsekspertgruppen vedrørende bæredygtig finansiering og regnskabskontroludvalget om EFRAGS's arbejdsprogram for så vidt angår udviklingen af standarder for bæredygtig­ hedsrapportering.
(41)
Standarder for bæredygtighedsrapportering bør være sammenhængende med anden EU-ret.
Disse standarder bør navnlig bringes i overensstemmelse med de oplysningskrav, der er fastsat i forordning (EU) 2019/2088, og de bør baseres på de underliggende indikatorer og metoder, der er fastsat i de forskellige delegerede retsakter vedtaget i henhold til forordning (EU) 2020/852, de oplysningskrav, der finder anvendelse på benchmarkadministratorer i henhold til Europa-Parlamentets og Rådets forordning (EU) 2016/1011 (25), minimumsstandarderne for opbygningen af EU-benchmarks for klimaovergangen og Paristilpassede EU-benchmarks og det arbejde, der er udført af EBA i forbindelse med gennemførelsen af søjle III-oplysningskravene i forordning (EU) nr.
575/2013.
Standarderne bør tage hensyn til EU-miljøret, herunder Europa-Parlamentets og Rådets forordning (EF) nr.
1221/2009 (26) og Europa-Parlamentets og Rådets direktiv 2003/87/EF (27), og bør tage hensyn til Kommissionens henstilling 2013/179/EU (28), bilagene hertil samt ajourføringer heraf.
Anden relevant EU-ret, herunder Europa-Parlamentets og Rådets direktiv 2010/75/EU (29), og andre krav, der er fastlagt i EU-retten til virksomheder, for så vidt angår ledelsesmedlemmers pligter og due diligence, bør også tages i betragtning.
(24) Europa-Parlamentets og Rådets forordning (EU) nr.
1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr.
716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
(25) Europa-Parlamentets og Rådets forordning (EU) 2016/1011 af 8. juni 2016 om indeks, der bruges som benchmarks i finansielle instrumenter og finansielle kontrakter eller med henblik på at måle investeringsfondes økonomiske resultater, og om ændring af direktiv 2008/48/EF og 2014/17/EU samt forordning (EU) nr.
596/2014 (EUT L 171 af 29.6.2016, s. 1).
(26) Europa-Parlamentets og Rådets forordning (EF) nr.
1221/2009 af 25. november 2009 om organisationers frivillige deltagelse i en fællesskabsordning for miljøledelse og miljørevision (EMAS) og om ophævelse af forordning (EF) nr.
761/2001 og Kommissionens beslutning 2001/681/EF og 2006/193/EF (EUT L 342 af 22.12.2009, s. 1).
(27) Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgase­ missioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).
(28) Kommissionens henstilling 2013/179/EU af 9. april 2013 om brug af fælles metoder til at måle og formidle oplysninger om produkters og organisationers miljøpræstationer over hele deres livscyklus (EUT L 124 af 4.5.2013, s. 1).
(29) Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (EUT L 334 af 17.12.2010, s. 17).